alibayram/wikipedia-40-langs huggingface dataset:
S. P. Q. R.

Az S. P. Q. R. a latin Senatus Populusque Romanus, azaz a római szenátus és a római nép rövidítése.

Története 
I. e. 287-ben a római plebejusok kiharcolták, hogy megszűnjön a Szenátus népgyűlési határozatokat jóváhagyó jogköre. Létrejött a harmadik, lakóhely szerinti népgyűlés, a Comitia Tributa. A plebejusok elérték, hogy teljes jogegyenlőség legyen a római nép és köztük. A Szenátus és a római nép együttes uralmának volt kifejezője az S. P. Q. R. rövidítés.

Használata a Római Birodalom idején volt a legelterjedtebb, mindazonáltal a rövidítés pontos jelentésére többféle változat is ismert.

Róma városának címerében napjainkban is szerepel a rövidítés és megtalálható a középületek falán, valamint a római csatornafedelekbe, oszlopokba és síremlékekbe vésve.

Források 
  Falus Róbert: Az antik világ irodalmai (Budapest, Gondolat Kiadó, 1980)  (Online elérhetőség)
 Római Birodalom - Romaikor.hu
 S.P.Q.R. szó jelentése - WikiSzótár.hu

További információk 

 
Rövidítések
Latin kifejezések
797



Események

Határozatlan dátumú események 
 az év folyamán –
 Nagy Károly frank király Sigismund és Lantfried követeket a tolmácsukkal, Izsák zsidó kereskedővel együtt Bagdadba küldi Hárún ar-Rasíd kalifához. (A két követ nem élte túl a kalandos vállalkozást, Aachenbe 802. július 20-án csupán Izsák tért vissza a kalifa ritka és drága ajándékával, egy Abul Abbasz néven említett indiai fehér elefánttal.)
 Eiréné bizánci császárnő megvakíttatta és bebörtönöztette társuralkodó fiát, VI. Kónsztantinoszt. (Kónsztantinosz volt az iszauriai dinasztia utolsó tagja.)

Születések 
 Bernárd itáliai király († 818)

Halálozások 
 I. Bermudo asztúriai király (* 750 k.)

Jegyzetek 

8. század
796



Események 
 Nagy Károly frank uralkodó 795/796-ban hadjáratot vezet a Kárpát-medence területén élő avarok ellen. Az avaroktól rabolt kincsek nagyrészét Rómába küldte apátja, Angilbert útján.

Születések 
Bizonytalan dátum
 Dzu l-Nún al-Miszrí, egyiptomi szúfi szent († 859)

Halálozások 
 július - Offa Mercia királya
 december - Ecgfrith Mercia királya, Offa fia és örököse

8. század
795



Események 
 december 26. – III. Leó pápa megválasztása
  Belháború az avar kagán és a jugurrus között, a tudun Aachenban meghódol a frankoknak
 Frank hadjárat az avarok ellen. Az avar birodalom összeomlása.

Születések 
 az év folyamán – I. Lothár római császár († 855)

Halálozások
 december 26. – I. Adorján pápa

8. század
794



Események 
 Kammu japán császár Narából Heiankjóba (a mai Kiotóba) teszi át a székhelyét.
 A frankfurti zsinat Nagy Károly frank uralkodó részvételével elveti a niceai zsinat határozatát a képimádásról.

Születések

Halálozások

8. század
793



Események 

Viking rajtaütés Lindisfarne-ben (egyesek szerint 796-ban). A viking korszak kezdete

Születések

Halálozások

8. század
792



Események 

Szeptemberben az angolszász I.Æthelred, Northumbria királya nőül vette Ælfflæd merciai hercegnőt, I. Offa király lányát a cattericki Szent Anna-templomban.

Születések
 az év folyamán – II. Adorján pápa († 872)

Halálozások 

8. század
791



Események 
 szeptember 5. – Nagy Károly csapatai az Enns folyó melletti Lauraciumhoz érkeztek. 
 szeptember 20. – Nagy Károly folytatja hadjáratát az Avar Birodalom ellen. Főserege a Duna déli partján, egy másik az északi partján nyomult előre.

Születések

Halálozások 

8. század
Johann Sebastian Bach: Evangélikus Misék

Az evangélikus misék (németül: Lutherische Messen) vagy kis misék (F-Dúr, A-Dúr, g-moll és G-Dúr missa brevis, BWV 233-236 ill. F-dúr Kyrie, BWV 233a; keletkezésük mind 1735-re tehető), ellentétben Johann Sebastian Bach h-moll miséjével, a liturgikus tételek közül csak Kyriét és Gloriát tartalmaznak. Ezen felül még rövidebbek is, csak hét tételre vannak felosztva, a h-moll mise idevágó részének 12 tétele helyett.

Ezen művek jórészt régebbi kantátatételek paródiáiból állnak.

Művek

F-dúr mise (BWV 233)
Kyrie
Kórus: Kürt I-II all' unisono, oboa I-II all' unisono, fagott, hegedű I (szoprán), hegedű II (alt), brácsa (tenor), continuo
Gloria
Kórus: Kürt I-II, oboa I-II, hegedű I-II, brácsa, continuo
Ária (basszus): hegedű I-II, brácsa, continuo
Ária (szoprán): szóló oboa, continuo BWV 102
Ária (alt): szóló hegedű, continuo BWV 102
Kórus: kürt I-II, oboa I-II, hegedű I-II, brácsa, continuo BWV 40

F-dúr Kyrie (BWV 233a)
Összesen 3 db kórustételből áll, a kíséretet basso continuo biztosítja

A-dúr mise (BWV 234)
Kyrie
Kórus: flauto traverso I-II, hegedű I-II, brácsa, continuo
Gloria
Kórus: flauto traverso I-II, hegedű I-II, brácsa, continuo BWV 67
Ária (basszus): hegedű szóló, continuo
Ária (szoprán): flauto traverso I-II, hegedűk és brácsa all' unisono BWV 179
Ária (alt): hegedűk és brácsa all' unisono, continuo BWV 79
Kórus: flauto traverso I-II, hegedű I-II, brácsa, continuo BWV 136

g-moll mise (BWV 235)
Kyrie
Kórus: oboa I-II, hegedű I-II, brácsa, continuo BWV 102
Gloria
Kórus: oboa I-II, hegedű I-II, brácsa, continuo BWV 72
Ária (basszus): hegedű I-II all' unisono, continuo BWV 187
Ária (alt): hegedű I-II, brácsa, continuo BWV 187
Ária (tenor): oboa, continuo BWV 187
Kórus: oboa I-II, hegedű I-II, brácsa, continuo BWV 187

G-dúr mise (BWV 236)
Kyrie
Kórus: oboa I és hegedű I (szoprán), oboa II és hegedű II (alt), brácsa (tenor), continuo BWV 179
Gloria
Kórus: oboa I-II, hegedű I-II, brácsa, continuo BWV 79
Ária (basszus): hegedű I-II, brácsa, continuo BWV 138
Ária (Duetto) (szoprán & alt): hegedű I-II all' unisono, continuo BWV 79
Ária (tenor): oboa szóló, continuo BWV 179
Kórus: oboa I-II, hegedű I-II, brácsa, continuo BWV 17

Külső hivatkozások
A szövegek: , , , , 
Hangzó anyag a ClassicCat.com-on

Evangélikus
Bach
789



Események 
Nagy Károly hadjárata a brandenburgi és pomerániai szláv törzsek ellen

Születések

Halálozások

8. század
788



Események 
 Megjelennek Nyugat-Európában az első normann (viking) portyázók.
 III. Tasziló bajor herceg felkelése; Nagy Károly frank uralkodó leveri.
 A frankok Goteram és Audaccar vezetésével behatoltak az Avar Birodalomba. Az ütközet az Enns folyótól keletre, avar területen, a mai Ybbsfelden zajlott le.  A betörő ellenséget az avarok két csatában az Ennsen túlra űzték.

Születések

Halálozások

8. század
787



Események 
 A normannok először jelennek meg Nyugat-Európában.
 Nagy Károly rendeletben kötelezi a kolostorokat és káptalanokat iskolák létesítésére. 
 Dateus milánói szerzetes megalapítja az első menhelyet elhagyott gyerekek részére.
 Offa Mercia királya társuralkodóvá koronázza fiát, Ecgfrithet.
 A második nikaiai zsinat vagy második niceai zsinat a katolikus egyház 7. egyetemes zsinata. (Nagy Károly engedélyezi a szentek ábrázolását a keresztény művészetben.)

Születések 
 augusztus 10. – Abu Maasar avagy Ja'far ibn Muhammad Abu Ma'shar al-Balkhi, perzsa csillagász, asztrológus, filozófus († 886)
Bizonytalan dátum
  Al-Amín, Hárún ar-Rasíd fia volt az Abbászida-dinasztia hatodik kalifája († 813)

Halálozások 
 augusztus 26. – II. Arechis, Benevento hercege (* ?)
Bizonytalan dátum
 Agilfried, Liège püspöke (* ?)
 Bernard (vagy Bernhard) Martell Károly fia (* 720 körül)
 VII. Drest, pikt király (* ?)
 Maurizio Galbaio, Velence történetének hetedik dózséja (* ?)
787 körül
 Szent Willibald, wessexi születésű szentföldi zarándok, a bajorországi Eichstätt püspöke (* 700)

Jegyzetek 

8. század
786



Események 
Hárún ar-Rasíd bagdadi kalifa uralkodásának kezdete

Születések

Halálozások 
 október 16. – Lullus mainzi érsek (* 705 k.)
 az év folyamán – Cynewulf wessexi király

Jegyzetek 

8. század
785



Események 
 Nagy Károly megtöri a szászokat, földjüket az Elbáig a Frank Birodalomhoz csatolja.

Születések

Halálozások

8. század
782



Események 
 Nagy Károly kb. 4500 lázadó szászt végeztet ki.
 Bréma megalapítása

Születések 
 az év folyamán – I. Mikhaél bizánci császár († 844)

Halálozások

8. század
780



Események 
 Arab alkimisták kénsavat állítanak elő.

Születések

Halálozások
 szeptember 8. – IV. León bizánci császár a Bizánci Birodalom császára (* 750)

8. század
779



Események 
Kínában kézikönyv jelenik meg a teakészítésről.

Születések

Halálozások

8. század
778



Események 
 Nagy Károly sikertelen hadjárata a Córdobai Kalifátus ellen.
 A baszkok a roncevaux-i szorosban rajtaütnek Nagy Károly seregének utóvédjén, melyet Roland, a király unokaöccse vezet.

Születések 
 április 16. – I. Lajos frank császár

Halálozások

Jegyzetek 

8. század
Kultúraközi kommunikáció

A kultúraközi kommunikáció (olykor kultúrközi kommunikáció) vagy interkulturális kommunikáció azt tekinti, hogy más típusú emberek eltérő kulturális háttérrel hogyan próbálnak érintkezni egymással. A kultúrközi kommunikáció megkísérel összehozni olyan területeket, mint a nyelvészet, a kulturális antropológia, pszichológia és kommunikáció. A célja, hogy megkönnyítse és irányelvekkel segítse az országok és régiók kultúrái közti megértést.

Például az Egyesült Államok polgára számára az öltözködés és formalitások gyakran másodrendűek. Ha azonban például mexikói vagy japán emberekkel találkozik, fontos tudnia, hogy ezek az otthonitól gyökeresen különböző elvárásokat fognak támasztani. A kínos helyzetek elkerülésében kulcsszerepet játszik, hogy a két fél megfelelően tudja értelmezni a másik szokásait.

A kultúrközi kommunikáció alapvető elméletei a kulturális különbségek tanulmányozásán alapulnak és főként a menedzsment- és marketingszférában használják ezeket.

Nevek a kultúrközi kommunikációelméletben 
Geert Hofstede
Harry C. Triandis
Fons Trompenaars
Shalom Schwartz
Charles Hampden-Turner
Marieke de Mooij
Stephan Dahl
Edward Hall
Clyde Kluckhohn
Hidasi Judit

Lásd még 
 Artemisszió Alapítvány

Szakirodalom 
 Földes Csaba: "Interkulturális kommunikáció": koncepciók, módszerek, kérdõjelek. In: Fordítástudomány 9 (2007) 1. p. 14–39.
 Hidasi Judit: Interkulturális kommunikáció. Budapest: Scolar 2004.
 Niedermüller Péter: A kultúraközi kommunikációról. In: Béres István/Horányi Özséb (szerk.): Társadalmi kommunikáció. Budapest: Osiris 1999. p. 96–111.
 Malota Erzsébet: Kultúrafogalmak és modellek (1. fejezet), Kulturális sokk és adaptáció (2. fejezet), in:  Malota, Mitev (2013) Kultúrák találkozása, nemzetközi kommunikáció, kultúrsokk, sztereotípiák, Budapest, Alinea 
 Malota Erzsébet: Kulturális környezet (5. fejezet), Nemzetközi üzleti gyakorlat, üzleti szokások (6. fejezet) in Rekettye, Tóth, Malota (2015) Nemzetközi Marketing, Budapest, Akadémia kiadó

Külső hivatkozások 
 az Interkulturális Kommunikációs Intézet honlapja (angol), http://www.intercultural.org
 https://web.archive.org/web/20070123002513/http://www.nyi.bme.hu/ford/int_kult_sarvari.pdf
 Dahl, Stephan Overview of Intercultural Research (Middlesex University Business School, London) – http://papers.ssrn.com/abstract=658202 (angol)
 Interkulturális nyelvészeti doktori program, http://german.uni-pannon.hu/index.php?option=com_content&task=view&id=80&Itemid=1&lang=hu
 Mi az "interkulturális kommunikáció"?, http://www.foeldes.eu/sites/default/files/Interkulturalis_kommunikacio.pdf

Kommunikáció
Kultúra
777



Események 

Az ispán cím legkorábbi említése 777-ből ismert, ekkor mint Avar előkelő címe szerepel a Kremsmünsteri apátság (Au.) alapítólevelében.

Születések 
Bizonytalan dátum
 Yūhannā ibn Māsawayh, szíriai orvos († 857)
 777 vagy 773 – Pipin itáliai király, I. Károly frank császár harmadik fia, apja befolyása alatt Itália királya († 810)

Halálozások 
Bizonytalan dátum
 Ibrāhīm al-Fazārī, perzsa származású csillagász és matematikus Hárún ar-Rasíd udvarában (* ?)
 Wisurich, Passau püspöke (* ?)
 777. vagy 779. február 25. – Szent Valburga vagy Walpurga, angolszász származású bencés misszionárius a Frank Birodalomban, író, szent (* 710 körül)

8. század
775



Események 
 IV. León trónra lépése Bizáncban

Születések

Halálozások 
 szeptember 14. – V. Kónsztantinosz (* 718)

8. század
774



Események 
 Nagy Károly a páviai csatában legyőzi a longobárdokat, felszámolja a Longobárd Királyságot. Észak-Itáliát a Frank Birodalomhoz csatolja.

Születések

Halálozások

8. század
773



Események 
 773–774: Nagy Károly beolvasztja a longobárd államot a birodalmába.

Születések 
Liu Zongyuan, kínai költő (†819)

Halálozások 

8. század
772



Események 
 február 1. – I. Adorján pápa megválasztása
 Nagy Károly háborút indít a pogány szászok ellen.

Születések

Halálozások
 január 24. – III. (IV.) István pápa

8. század
771



Események 
 Nagy Károly a frankok egyedüli királya.

Születések 
 január 14. – VI. Kónsztantinosz bizánci császár († 802)

Halálozások 
 december 4. – I. Karlmann frank király (* 751)

Jegyzetek 

8. század
768



Események 
 július – II. Konstantin (ellenpápa) lemondatása a pápai trónról
 július 31. – Fülöp pápává választása és lemondatása
 augusztus 1. – III. (IV.) István pápa felszentelése
 Nagy Károly uralkodásának kezdete

Születések

Halálozások
 november 24. – Kis Pipin frank király

8. század
767



Események 
 július 5. – II. Konstantin (ellenpápa) megválasztása

Születések

Halálozások
 Toktu bolgár kán
 június 28. – I. Pál pápa

8. század
766



Események

Határozott dátumú események 
 november 16. – Niketasz lesz a konstantinápolyi pátriárka.

Határozatlan dátumú események 
 V. Kónsztantinosz bizánci császár felújíttatja Valens vízvezetékét Konstantinápolyban.
 A metteni kolostor alapítása
 Japán császári udvarban a szerzetes, Dókjó egyre nagyobb hatalomra tesz szert.

Születések 
Bizonytalan dátum
 765 vagy 766 – Alí ar-Ridá, a 8. síita imám, Mohamed próféta leszármazottja († 818)
 764 és 767 között – Al-Hádi, a Abbászida Kalifátus 4. uralkodója († 786)

Halálozások 
 március 6. – Szent Chrodegangus, Martell Károly titkára, Metz püspöke, katolikus szent (* ?)
Bizonytalan dátum
 Ecgberht, yorki érsek, Szent Béda és Szent Bonifác levelezőpartnere (* ?)

8. század
TRAIL

A TRAIL halálligand a TNF család tagja, amely specifikus receptoraihoz kapcsolódva apoptózist indukál arra érzékeny sejtekben.
A TRAIL (Tumor Necrosis Factor Related Apoptosis Inducing Ligand) vagy másik nevén APO-2 ligand szekvenciájában nagy mértékű homológiát mutat a TNF-fel és a limfotoxinnal. A TRAIL élettani szerepéről keveset tudunk. A TRAIL ellentétben a többi halálliganddal nagyon sok szövetben állandóan expresszálódik (például lép, tímusz, limfociták, prosztata, petefészek, placenta, vékony- és vastagbél), azonban agyban, herékben és májban expressziója nem mutatható ki. Különlegessége még, hogy normális sejtek nem, viszont számos tumorsejtvonal, illetve a vírussal fertőzött limfoblasztok érzékenyek a TRAIL-re (Wu 2004). Eddig aktivált T-limfociták citotoxicitásában, az aktiváció indukálta sejthalálban és az immuntoleranciában mutatták ki szerepét.

A TRAIL receptorai

A TRAIL-nek négy receptora ismert, ebből kettő csalétek receptor, amelyek megkötik a ligandokat, de apoptózist nem indukálnak a sejtben. A DcR1-nek hiányzik az intracelluláris doménje, a sejtfelszínhez egy glikozil-foszfatidil-inozitol horgonyozza ki. A másik álreceptor a DcR2 egy erősen hiányos fehérje, trunkált haláldoménnel rendelkezik. Ezeknek az álreceptoroknak a túltermelése gátolja a TRAIL okozta apoptózist azáltal, hogy elvonják a TRAIL-t az igazi receptoroktól.
Az  „igazi” receptorok a DR4 és a DR5. Érdekes, hogy ezeket a receptorokat ugyanazok a szövetek expresszálják, amelyek a TRAIL-t is, és a DR4 és DR5 heterotrimereket is alkothatnak. A négy receptor génje egymás mellett helyezkedik el a 8-as kromoszómán, ez arra utal, hogy ugyanabból az ősi génből származnak.
A TRAIL szignálkomplexében kimutatták a FADD-ot és a kaszpáz-8 tűnik a legfontosabb iniciátorkaszpáznak. A TRAIL receptorok aktiválják az NFκB aktivációs kaszkádot a TRAF2-NIK-IKK, és a JNK-kinázokat a TRAF2-MEKK1-MKK4 útvonalon (Wajant 2004).

Sejtbiológia
762



Események 
 Al-Manszúr abbászida kalifa Damaszkuszból Bagdadba helyezi át székhelyét. A perzsákat bevonja az állami igazgatásba. Despotikus hatalmat épít ki.

Születések

Halálozások
 Li Paj, kínai költő (* 701)

8. század
759



Események 
 a Kis Pipin vezette frankok elfoglalják Narbonne-t; a szaracénokat teljesen kiűzik Galliából

Születések

Halálozások
 Vang Vej kínai költő és festő

8. század
757



Események 
 május 29. – I. Pál pápa felszentelése

Születések

Halálozások
 április 26. – II. (III.) István pápa
 az év folyamán – Sigeberht wessexi király

8. század
756



Események 
 Kis Pippin Itáliába vonul, legyőzi Aistulf longobárd királyt. A pápának adományozza a bizánciak volt Ravennai Exarchátusát. Ezzel kialakul a Pápai Állam Rómán kívüli magja. 
 Abd ar-Rahmán, az Omajjád-dinasztia egyetlen életben maradt tagja megalapítja a Damaszkuszi Kalifátustól független Córdobai Kalifátust. Elkezdődik az iszlám világbirodalom lassú szétforgácsolódása.

Születések

Halálozások
 december – Aistulf longobárd király 
 az év folyamán – Cuthred wessexi király

8. század
754



Események 
II. (III.) István pápa, akit fenyeget a Aistulf longobárd király politikája, Párizs mellett találkozik Kis Pipinnel. Pipin vállalja, hogy Itáliába vonul a longobárdok ellen, s adományával megalapítja és szavatolja egy pápai uralom alatt álló egyházi állam létét. A pápa viszonzásként a Frank Birodalom királyi dinasztiájának ismeri el a Karolingokat.
Bizáncban hitelvi döntést hoznak, amely szerint Krisztus, az apostolok és a szentek emberi formában történő ábrázolása bálványimádás.

Születések

Halálozások
 az év folyamán – III. Childerich frank király (* 717)

8. század
752



Események 
 március 23. – Szent Zakariás pápa utódaként Istvánt választják Róma püspökévé. (Felszentelésére nem kerülhetett sor, mivel két nappal megválasztása után szélütést kapott és meghalt.)
 március 26. – II. (III.) István pápa megválasztása. (Szent Zakariás pápa megüresedett székét foglalta el, miután az első utód, II. István beiktatása előtt meghalt.)

Születések 
 az év folyamán – Eiréné bizánci császárnő († 803)

Halálozások 
 március 22. – Zakariás pápa
 március 25. – II. István pápa

Jegyzetek 

8. század
751



Események 
Kis Pipin a pápa egyetértésével megfosztja trónjától III. Childerichet, az utolsó meroving uralkodót. A frankok királlyá koronázzák Pipint. Elkezdődik a Karoling-dinasztia uralkodása.
Aistulf longobárd király elfoglalja Ravennát, a bizánci uralom itáliai központját. 
A muszlim seregek legyőzik a kínait, biztosítják az iszlám befolyást Belső-Ázsiában (talaszi csata).

Születések 
 június 28. – I. Karlmann frank király († 771)

Halálozások

8. század
750



Események 
Az Omajjád-dinasztia belső harcai után az Abbászida-dinasztia szerzi meg a kalifátust. Egy fő kivételével kiirtják az Omajjádokat. Birodalmuk az Industól Marokkóig terjed.

Születések 

 január 25. – IV. León bizánci császár († 780)

Halálozások 
 január 25. – Ibráhím omajjád kalifa (* ?)
 augusztus 6. – II. Marván omajjád kalifa (* 688)

8. század
747



Események 
Karlmann lemond és kolostorba vonul. Kis Pipin marad az egyetlen majordomus. 
A Sankt Gallen-i apátság átveszi Szent Benedek Reguláját, elkezdődik az apátság virágkora.

Születések

Halálozások

8. század
FADD

Ez a cikk a FADD fehérjéről szól. A Tolna vármegyei településről itt lehet olvasni: Fadd.
A FADD (Fas associated death domain, azaz a Fas fehérjéhez kötődő halál domén) az apoptózis egyik kulcs fehérjéje.

Miután a halálreceptorok megkötötték ligandjaikat és oligomerizálódtak, az intracitoplazmatikus részükön található DD (death domain=halál domén) részükhöz más DD-t tartalmazó fehérjék kapcsolódnak homotípiás asszociációval. Ezek lehetnek adaptor fehérjék, mint a FADD és a TRADD, melyek megkötik az iniciátorkaszpázokat, a kaszpáz-8-at és a kaszpáz-10-et (Debatin 2004). Ezenkívül gátló fehérjék, mint a c-FLIP és az NFκB aktiváló RIP, a JUNK (c-jun kinázok) aktiváló TRAF fehérjék kapcsolódhatnak és így jön létre a receptor szignál komplex, amit gyakran DISC-nek rövidítenek.

A szignálútvonal leggyakoribb adaptor fehérjéje a FADD (FAS associated death domain), mely a TNFR1, FAS, DR4, DR5 receptorok szignál komplexében egyaránt megtalálható. A FADD nagy affinitással kapcsolódik a FAS-hoz és a TRADD-hoz (TNF receptor associated death domain). A FADD a DED doménjén keresztül kapcsolódik az iniciátorkaszpázok DED doménjéhez, leggyakrabban a kaszpáz-8-hoz (Medena 1997). A kaszpázok a DISC-ben olyan konformációváltozáson mennek keresztül, melynek eredménye az autoaktiváció. Az iniciátorkaszpázok aktiválódása indítja be az apoptózis mechanizmusát, melynek eredményeként az aktiválódó végrehajtó kaszpázok az apoptózis biokémiai és morfológiai jellegzetességeit hozzák létre. A halálreceptorok szignálkomplexe egyéb más molekulákat is tartalmaz, melyek serkentik, vagy gátolják a halálreceptorok apoptózist indukáló hatását, illetve más alternatív jelutakat indítanak el.

Kapcsolódó szócikkek 
 Apoptózis

Fehérjék
744



Események

Születések

Halálozások 
 január – Liutprand longobárd király (* 680 k.)
 április 17. – II. al-Valíd omajjád kalifa (* 706)
 szeptember 25. – III. Jazíd omajjád kalifa (* 701)

8. század
Fu-hszi

(más néven:  庖犧 / 庖牺) kultúrhérosz az ókori kínai mitológiában, a hagyományos kínai történetírás szerint egyike a legelső kínai uralkodóknak. Egyes források neki tulajdonítják az írás, a halászat és a vadászat felfedezését. A későbbi hagyomány  férje vagy fivéreként említi. A történetírói hagyomány a legendás „három fenség” egyikének tartja.

Megjegyzések

Jegyzetek

Irodalom
  „Kínai mitológia”. In Mitológiai enciklopédia II. kötet, 385-456. o. Fordította: Kalmár Éva. Budapest: Gondolat Kiadó, 1988.  II. kötet
  Vasziljev, L. Sz.: Kultuszok, vallások és hagyományok Kínában. Budapest: Gondolat Kiadó, 1977.

Kapcsolódó szócikkek
 Kínai mitológia
 Nü-va

Kínai mitológia
Kína legendás uralkodói
Irgalmas szamaritánus

Az irgalmas szamaritánus híres újszövetségi példázat (Lukács evangéliuma, 10:25–37). A történet indító szereplője egy zsidó törvénytudó (farizeus), aki arról faggatja Jézust, mit kell tennie, hogy örök élete legyen. Jézus kérdésére, hogy a törvényben mi áll, a kérdező Mózes könyvéből idéz: 
 „Szeresd az Urat, a te Istenedet teljes szívedből és teljes lelkedből és minden erődből és teljes elmédből"; „és a te felebarátodat, mint magadat." (Az eredeti szövegben: mint magadhoz hasonló embert.) 
Ekkor a törvénytudó rákérdez, hogy kit is tekintsen „felebarátjának", Jézus a következő példázatot mondja el:

 Egy (zsidó) utazót megtámadnak, megsebesítenek, kirabolnak és otthagynak az út szélén. Később egy izraelita pap és egy lévita halad el mellette, de egyikük sem áll meg segíteni rajta, hanem továbbmennek. Végül egy szamaritánus megáll, és (a zsidó–szamaritánus gyűlölködés ellenére) önzetlenül segít rajta. Ellátja sebeit, felrakja a szamarára, beszállítja a legközelebbi településre, és a saját költségén gondoskodik további sorsáról. 

Jézus megkérdezi, hogy a három ember közül ki volt az utazó felebarátja, a törvénytudó kénytelen elismerni, hogy a rajta segítő embert kell annak tekinteni. Jézus válasza a példabeszéd koronája: „Akkor te is hasonlóképpen cselekedj.”

A példázat a leghíresebb bibliai történetek egyike, olyannyira, hogy a „szamaritánus" szó a nyugati köznyelvben is „nagylelkű és irgalmas szívű ember”-t jelent. (Mentőszolgálatot is neveztek el róla.)

Fontos megjegyezni, hogy a történet idején a szamaritánusok a zsidók szemében megvetett idegeneknek számítottak. A példázat eredeti szándéka szerint tehát valójában a diszkrimináció és hátrányos megkülönböztetés elleni példabeszéd, de ez (ahogy a szamaritánus populáció csökkent) csaknem feledésbe merült. 

Isaac Asimov egyik előadásában (megjelent: „Lefordítatlanul" címen) azt javasolja, hogy a szamaritánusra valamely népszerűtlen csoport tagjaként gondoljunk (mint a cigány, néger, homoszexuális stb.), hogy jobban megérthessük az analógiát.

Egy lehetséges, másik értelmezésről Lénárd Sándor ír Egy nap a láthatatlan házban című könyvében:

„Robert Graves egyszer összeült egy régi héber kéziratok közt kiszáradt lengyellel, s kihámozták, mi az igaz az irgalmas szamaritánus meséjéből. Úgy lehetett a dolog, hogy Jézus, tanítványai kérdésére, hogy ki is a felebarátunk, elmondott egy tanmesét: A szamaritánusokat, mert nem Jeruzsálemben dicsérték az Urat, tisztátalannak vélték. Egyszer egy ilyen szamaritánust a rablók kifosztottak, megvertek, az út szélén hagytak. Arra járt egy rabbi, aki jól tudta, hogy illik segíteni a bajbajutottakon, de azt is tudta, hogy tilos tisztátalanhoz nyúlni. Továbbment. Arra ment egy lévita is. Kevesebbet értett a Szentíráshoz, de tisztátalanhoz, bármennyire sajnálta, nem nyúlt. Továbbment. S aztán jött a tudatlan, egyszerű zsidó. – Fütyült a törvényre, megsegítette, istápolta a szamaritánust. Ő volt az, aki valóban megértette az erkölcsi törvények szellemét.”

Források 
 Biblia: Lukács 10:30-37

Kapcsolódó szócikkek 
 Felebaráti szeretet
 Jótékonyság

Újszövetségi személyek
Halálligand

A halálreceptorok olyan sejtfelszíni receptorok, melyek ligandjukkal történő kapcsolódás után aktív sejtelhalást okoznak arra érzékeny sejtekben. Mostanáig hat halálreceptort (DR1-DR6, Death Receptor) ismerünk, melyek a tumor nekrózis faktor-receptorok családjának tagjai. E sejtfelszíni receptorok olyan szövetek homeosztázisában vesznek részt, ahol nagyszámú, gyorsan proliferáló sejtpopuláció hatékony fékentartására van szükség.

A TNF-receptorok I-es típusú transzmembrán glikoproteinek, extra-, transz-, és intracelluláris részekkel. Fehérje részük szabad aminovége extracellulárisan helyezkedik el. A receptorcsalád tagjai között, a ciszteinben gazdag ligandkötő régió 20-25% homológiát mutat. Intracitoplazmatikus részükön ún. haláldomén található, ami lehetővé teszi, hogy a receptorok a ligandjukkal való kapcsolódás után más fehérjéket megkötve végül a sejt apoptózisát okozzák.

Külön csoportot képeznek az ún. „csalétek” (decoy) receptorok, melyek homológiát mutatnak az igazi halálreceptorokkal, de haláldoménjük hiányos vagy teljesen hiányzik, ezért megkötik a ligandokat, de nem okozzák a sejt apoptózisát, mivel jelátvitelre képtelenek. A receptoroknak aktiválódásukhoz össze kell kapcsolódniuk egymással; homotrimereket alkotnak. Az összekapcsolódott receptorok intracitoplazmatikus részéhez kötődnek a jelátvitelt elindító fehérjék.

A receptorokat az extracelluláris részen elhelyeszkedő speciális ciszteingazdag fehérjedomének (PLAG: pre-ligand-binding assembly domain) közötti diszulfidhidak tartják össze. Ezekben a doménekben létrejövő mutációk a receptor inaktivitását eredményezik. A halálreceptorok szolubilis formában is előfordulnak, ezek vagy proteolítikus hasítással válnak le a sejtfelszínről, vagy eleve ilyen formában expresszálódnak. Ez utóbbira példa a FAS receptor alternatív formája, melynek nincs transzmembrán része. A szolubilis receptorok elvonják a ligandokat az aktiválható receptoroktól.

A halálligandok II-es típusú transzmembrán fehérjék, melyeknek karboxivége helyezkedik el extracellulárisan (Ware 1996). A halálligandokat szöveti metalloproteázok hasítják le a sejtfelszínről, a trimerizációs domén kezdeténél (Kayagaki 1995). Ezért a szolúbilis formák is, a membránkötött ligandokhoz hasonlóan, trimereket alkotnak.  Bizonyos esetekben a ligandok nem hasadnak le a sejtfelszínről, hanem membránkötött formában maradnak. A két forma biológiai funkciója azonban eltérő lehet, a FASL és a TRAIL esetében a membránkötött forma sokkal hatékonyabb a célsejtek apoptózisának kiváltásában, mint a szolúbilis.

Sejtbiológia
743



Események 
 február 6. – II. al-Valíd lesz a  kalifa
 november 2. – V. Kónsztantinosz a Bizánci Birodalom császára lesz második alkalommal.

Születések

Halálozások
február 6. – Hisám omajjád kalifa (* 691)

8. század
742



Események

Születések
 I. Nagy Károly frank király

Halálozások 

8. század
Oktobasszus

Az oktobasszus egy rendkívül nagy vonós hangszer, amelyet először Jean-Baptiste Vuillaume (1798–1875) francia hangszerész készített el Párizsban, 1850 körül.

Három húrja van, és voltaképpen a nagybőgő egy még nagyobb változata (a párizsi Musée de la Musique tulajdonában lévő darab 3,48 méter magas, míg egy átlagos egész méretű nagybőgő körülbelül 1,8 méter). Mivel a hangszer fogólapja túl nagy, a húrjai pedig túl vastagok a kézzel való játékhoz, a húrok lefogását az oktobasszista egy bonyolult billentyű- és pedálrendszer segítségével végzi. Az oktobasszus nem terjedt el igazán sem a zeneszerzők, sem a zenészek körében (bár Hector Berlioz elismerő véleménnyel volt a hangszerről, és szorgalmazta szélesebb körű alkalmazását). A Párizsban kiállított hangszeren kívül Vuillaume csak két másik oktobasszust készített; egyikük az arizonai Phoenix Musical Instrument Museumának gyűjteményében található meg, a másik a Bécsi Szépművészeti Múzeumban.

Habár Berlioz Modern hangszerelési tanulmánya szerint az oktobasszus három húrja rendre kontra C, kontra G, nagy C magasságúra van hangolva (azaz a legmélyebb húr egy normál hangolású nagybőgőénél mindössze egy nagy terccel mélyebbre), az eredeti és az azóta készült hangszerek hangolása szubkontra C – szubkontra G – kontra C, a Berlioz által leírtaknál egy oktávval mélyebb. A legmélyebb húr hangja, a szubkontra C 
körülbelül 16,25 Hz-es frekvenciát jelent, amely a legtöbb modern zongora legmélyebb billentyűjének hangjánál egy nagy szexttel lejjebb hangzik, és igen közel van az emberi hallástartomány alsó határához.

Az oktobasszista bal kezét helyettesítő, billentyűkkel és pedálokkal vezérelhető szerkezet hét helyen képes lefogni a húrokat; ez a kontra G-ig való játékot teszi lehetővé. Bármely ezen felüli hangot csak üveghangként lehet megszólaltatni, a kézzel való teljes lefogás ugyanis a húrok vastagsága és a hangszer mérete miatt nem lehetséges játék közben.

Az oktobasszust viszonylag kevés zeneszerző alkalmazta a műveiben; ezek közé tartozik Hector Berlioz, Richard Strauss, Gustav Mahler, Johannes Brahms, Richard Wagner és Pjotr Iljics Csajkovszkij is. Modern művekben is előfordul, mint például egy amerikai zeneszerző, Adam Gilberti Genesis és Four Poems című műveiben.

Vonós hangszerek
Konstans (matematika)

A matematikában a konstans egy rögzített, de pillanatnyilag akár ismeretlen érték is lehet. Fogalmát a változóéval szokás szembeállítani, ami nem rögzített érték. A konstanst magyarul állandónak is nevezzük.

A változókat rendszerint az angol ábécé végén álló kisbetűkkel (x, y, z) jelöljük, a konstansokat ezzel szemben az angol ábécé elejéről vett kisbetűkkel (a, b, c) szokás jelölni.

Matematikai konstans és fizikai konstans 

A konstanst lehet különleges szimbólummal is jelölni, ilyen például a π (pí) vagy az e, a természetes logaritmus alapja.

A fentiek speciális esete megtalálható a fizikában, kémiában és más tudományágakban, amik a természet egyik állandó értékét számszerűsítik.

Például Albert Einstein speciális relativitáselméletében ismert a következő összefüggés:

E=mc²

Itt a c a vákuumbeli fénysebességet jelöli, ami a tudomány jelenlegi állása szerint minden fizikai körülmények között azonos. Ezzel szemben az m a tárgy tömegét jelöli, ami bármennyi lehet, azaz egy változó. Egy további változó az E, ami a tárgy nyugalmi energiáját jelöli, a képlet pedig egy függvényt ír le, ami megadja a tárgy által képviselt nyugalmi energiát.

Speciális esetek

Konstans tag 

A konstans tag egy szám, ami a képletekben általában összeadandóként jelenik meg, mint például itt a c:

A c konstans a p polinom vagy függvénykifejezés konstans tagját jelenti, ami annyit jelent, hogy a c értéke nem függvénye az x-nek. Megjegyzendő, hogy amennyiben a konstans tag függvénykifejezés, akkor szigorú értelemben véve már nem nevezhető konstansnak.

Együttható 

A(z általában polinomokban) szorzótényezőként fellépő állandókat (vagy az állandó szerepét betöltő paraméter-szorzókat) a kifejezés együtthatóinak nevezzük.

Lásd még 

 Matematikai állandók

Matematikai terminológia
Etoumbi

Etoumbi település a Kongói Köztársaság északnyugati részén, Cuvette-Ouest tartományban. Lakosai főként vadászatból tartják el magukat.

Az elmúlt években négy alkalommal is Ebola-vírusos fertőzések bukkantak fel a területen, amit valószínűleg a falu lakói által az erdőben talált elhullott állatok elfogyasztása okozott. 2003-ban a betegségben 120 ember halt meg. 2005 májusában újabb víruskitörésre került sor, ami miatt a település karantén alá került.

Külső hivatkozások 
 Kongóban megjelent az Ebola
  Congo's Ebola town is sealed off, BBC,  2005. május 20.
 8 dead with Ebola-like symptoms in Congo , CNN, 2005. május 12.
 Multimap: Etoumbi térképe

A Kongói Köztársaság települései
Árforradalom

Az árforradalom kifejezést a 15. század második felétől a 17. század elejéig tartó gazdasági folyamatok jellemzésére szokták használni. Ez leginkább a magas inflációra, az árak hatszoros emelkedésére vonatkozik, ami ez idő tájt Nyugat-Európában a 150 év alatt lezajlott.

Eleinte, a 16. században azt hitték, hogy a magas infláció az Új Világból származó hatalmas arany- és ezüstbehozatalnak köszönhető, különösen a perui ezüstnek, amit 1545-től nagy mennyiségben bányásztak. Ennek az elvnek az alapján a rendelkezésre álló javakhoz képest egyszerűen túl sok pénz állt elő.

A valóságban az áremelkedés már 1460 és 1530 között, az Atlanti-óceánon keresztül érkező aranyszállítmányok megérkezése előtt beindult, amikor Közép-Európában megötszöröződött az ezüstbányászat, és noha ez a termelés 1610-re a kétharmadával visszaesett, mégis számottevőnek bizonyult az infláció korai időszakában.

A fekete halált követő népességfogyás és stagnálás után a 15. század harmadik negyedében az európai populáció újraéledésével a demográfiai mutatók is az áremelkedést segítették elő. A városi lakosság arányának növekedése azt is jelentette, hogy mind több embernek lett szüksége élelemre, növekedett a kereslet, de közben arányosan kevesebben állították azt elő.

Az Európa különböző régiói között folyó kereskedelem növekedése az árakat érzékenyebbé tette a távoli változásokra is, és ez egyúttal csatornát nyitott a spanyol ezüst számára Nyugat-és Közép-Európa felé.

Az 1470 és 1620 között növekvő infláció végül az Új Világ aranyszállítmányainak befejeztével véget ért és a 17. század elejétől az árak körülbelül ugyanazon a szinten, vagy alatta maradtak egészen a 18. század második felében megérkező az új inflációs hullámig.

További információk
Štefan Kazimír 1976: Adalék a XVI. és XVII. századbeli árak és bérek fejlődéséhez. Történelmi Szemle 19/1-2
Zimányi Vera 1973: A XVII. századi gazdasági és társadalmi regresszió néhány aspektusa. Történelmi Szemle 16/1-2
Stanislaw Hoszowski 1972: Az árforradalom Közép-Európában a 16-17. században. In: Perényi József (szerk.): Tanulmányok Kelet-Európa történetéből. Budapest, 165-191.
Zimányi Vera 1964: Bibliográfiai áttekintés a külföldi ár- és bértörténeti kutatásokról. Világtörténet 4, 54—67.
Életmód. In: 1999 Kereszt és félhold - A török kor Magyarországon (1526-1699). Encyclopaedia Humana Hungarica 5.

Infláció
Gazdaságtörténet
Ibolya (keresztnév)

Az Ibolya női név a latin viola szóból származik, melynek régi magyar alakváltozata az ivola volt, az ibolya szó ebből fejlődött ki. 


Rokon nevek
Ivola: az Ibolya és a Viola régi alakváltozata. 
 Viola

Gyakorisága
Az Ibolya a 19., és különösen a 20. században vált népszerűvé. Az 1990-es években ritka név volt, a 2000-es években nem szerepel a 100 leggyakoribb női név között.

Az Ivola gyakori volt a középkorban, az 1990-es években ritka név volt, a 2000-es években nem szerepel a 100 leggyakoribb női név között.

Névnapok
Ibolya
 augusztus 7. 
 augusztus 13. 
 szeptember 12. 
Ivola
 május 3. 
 június 15. 
 június 25.

Híres Ibolyák, Ivolák
 Csák Ibolya olimpiai bajnok magasugró
 Csonka Ibolya színművésznő
 Dávid Ibolya, politikusnő
 Diósszilágyi F. Ibolya tanár, ifjúsági írónő
 Mehlmann Ibolya, kézilabdázó
 Oláh Ibolya, énekesnő
 Szilassy Ibolya színésznő
 Virág Ibolya, műfordító-könyvkiadó, művelődésszervező
 Vrábel Ibolya válogatott labdarúgó

Jegyzetek

Magyar keresztnevek (I, Í)
Női keresztnevek (I, Í)
Magyar eredetű magyar női keresztnevek
Tekla

A Tekla női név, a görög Theokleia rövidülésébőlkeletkezett. A jelentése Isten dicsősége.


Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 szeptember 23.
 október 15.

Híres Teklák
 Dömötör Tekla néprajztudós
 Gémesi Tekla tőröző
 Jáger Tekla polihisztor

Jegyzetek

Magyar keresztnevek (T)
Női keresztnevek (T)
Görög eredetű magyar női keresztnevek
Kamilla (egyértelműsítő lap)

Orvosi székfű
 Kamilla, keresztnév (nő)
 Kamill, keresztnév (férfi; ld.: Feleki Kamill)
Ibolya (egyértelműsítő lap)

Ibolya: női keresztnév
 ibolya (Viola): egy növénynemzetség
 ibolya: a lila szinonimája a színelméletben
Golf Halt

Golf Halt, vagy régebbi nevén Gorsafawddacha’idraigodanheddogleddollônpenrhynareurdraethceredigion (kiejtése walesi nyelven: [gorsavauðaxa.idraigodan̥eðogleðol.lo:npenr̥ənarəɨrdra:ɨθkeredigjon]) egy, az észak-walesi Gwynedd megyében, a Fairbourne & Barmouth Steam Railway kisvasútvonalán található vasúti megállóhely. A régi walesi név jelentése: ’Mawddach állomás és sárkányfoga az északi Penrhyn úton, a Cardigan Bay (öböl) arany tengerpartján’. A „sárkányfog” a II. világháborúban ide telepített, máig megmaradt tankcsapdákra utal. A gőzvontatású nosztalgiajáratokat üzemeltető kisvasút 1895 óta működik, elődje több helyi lóvasút volt.

Ez a megállóhely volt a leghosszabb nevű az egész Egyesült Királyságban, kifejezetten azért is nevezték el így, hogy túlszárnyalják az addigi csúcstartót, a szintén walesi Llanfairpwllgwyngyllgogerychwyrndrobwllllantysiliogogogocht, de az állomás 2007-ben visszakapta az eredeti Golf Halt nevet.

Hivatkozások 
 Fairbourne & Barmouth Steam Railway

Az Egyesült Királyság vasútállomásai
1863-ban megnyílt vasútállomások
Poós Zoltán

Poós Zoltán (Battonya, 1970. április 8. –) József Attila-díjas magyar író, költő.

Élete és munkássága
1970-ben született Battonyán. 1992 óta Budapesten él. Első kötete 1992-ben jelent meg a Cserépfalvi gondozásában. Összesen hét verseskötete, négy regénye, öt esszékötete és egy interjúkötete jelent meg. Inzultisok című drámája a Dramaturgok Céhe antológiájában jelent meg, 2010-ben.

Művei 
1992  – A dolgozat (versek) Cserépfalvi (Poetika)
1995 – Idomított terület (versek) Széphalom
1997  – Barokk fizika. Versek; Seneca (Thesaurus)
1999 – Króm (versek) Fílum
2000 – Felkészülés kedvenc mondatomra (regény) Balassi
2001  – Szivárvány Áuház. Egy letűnt kor kultikus tárgyai (esszék) Papirus Book 
2002 – Milyen mezben, milyen mezőn (versek) Palatinus
2003 – Szivárvány Nagyáruház (esszék) (Stardust)
2006 – Az alkony fokozatai (regény) Kalligram
2009 – A szív határai (regény). Budapest, Kalligram. 
2010 – Táskarádió – 50 év, ötven sláger. Budapest, Rózsavölgyi és Társa. 
2011 – Képzeld magad az én helyembe – válogatott versek, Kalligram. 
2012 – Állami Áruház – Rögtönzések, bagatellek. Egy letűnt kor kultikus tárgyai; 5. átdolg., kibőv. kiad.; Collective Art
2012 – Az alkony fokozatai (regény) Pesti Kalligram, Bp., 2012 (második kiadás)
2016 – Azok a régi csibészek – Párbeszéd a rock and rollról; Csatári Bencévek közösen, Jaffa
2017 – Étvágy az imákra  (regény) – Kalligram
2018 – Rock & Roll Áruház – Ez a divat 1957-2000, (esszék) Corvina
2019 – Tekerj! – A szabadság könnyű mámora, Fortepan
2019 – Csemege ajándékkosár – Fogyasztás és zene a Kádár-korszakban;Tóth Eszter Zsófiával közösen, Scolar 
2020  –  A felhő, amelyről nem tudott az ég. Versek, 2010–2019; Kalligram, Bp.,

Tankönyvek 
Út a középiskolába – Felvételi feladatsorok 8. osztályosok számára A híd című vers (Klett, 2019) 
Olvasmányok 7-8. osztályosoknak A szerelem első tíz másodperce című vers (Oktatási Hivatal, 2020)

Díjak, elismerések
 2002 Móricz Zsigmond-ösztöndíj
 2002 Zelk Zoltán-díj
 2007 NKA-ösztöndíj
 2009 Örkény István drámaírói ösztöndíj
 2012 Füst Milán-díj
 2013 NKA-ösztöndíj
2021 NKA-ösztöndíj
2022 József Attila-díj

Jegyzetek

Források 
 Ki kicsoda 2000: Magyar és nemzetközi életrajzi lexikon, csaknem 20 000 kortársunk életrajza. Főszerk. Hermann Péter, I–II, Budapest, Greger-Biográf, 1999, ISSN 1215-7066 – Poós Zoltán szócikkét ld. II. köt. 1302. p.

Magyar költők
Magyar írók
Magyar újságírók
1970-ben született személyek
Füst Milán-díjasok
Móricz Zsigmond-ösztöndíjasok
Örkény István drámaírói ösztöndíjasok
Zelk Zoltán-díjasok
Battonyaiak
Élő személyek
József Attila-díjasok
Szörénke

A Szörénke a Szörény férfinév -ke kicsinyítőképzős női változata.


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 27.
 június 20.

Híres Szörénkék

Jegyzetek

Magyar keresztnevek (Sz)
Női keresztnevek (Sz)
Török eredetű magyar női keresztnevek
Halálfej

A halálfej emberi koponyából és alatta két keresztbe rakott lábszárcsontból álló szimbólum. A halálra vagy mulandóságra utalhat, de figyelmeztető jelzésként is használják annak jelölésére, hogy valami halálos veszélyt rejt, mint például a mérgek. 

A szimbólum vagy annak változata ugyancsak szerepel a Jolly Rogeren, az európai és amerikai kalózok hagyományos zászlaján. A halálfejet több katonai egység is alkalmazta jelvényként, például a Brit hadsereg 17. lándzsás alakulata, és a második világháborúban a német SS alakulatok.

A Unicode kódtáblázatban, a halálfej szimbólum kódja U+2620. A HTML kódja  &#9760 .

Jegyzetek

Források 
 Halálfej (lexikon.katolikus.hu)
 Mindörökké halálfej (borsa.hu, 2007. szeptember 17.)

További információ

Kapcsolódó szócikkek 
 SS-Totenkopfverbände
 Halálfejes lepke

Jelképek
Agrippa

Az Agrippa  latin eredetű férfinév, valószínű jelentése: farfekvéssel született. Az ilyen nehéz szülést átvészelt gyermekeknek szerencsés, boldog életet jósoltak. Női változata: Agrippina. Az Agrippa név nem anyakönyvezhető.


Névnapok
 május 27.
 május 28.
 augusztus 28.

Híres Agrippák
 Agrippa Menenius Lanatus, több római államférfi neve

 Marcus Vipsanius Agrippa (i. e. 63 – 12), római államférfi
 Agrippa Postumus, (i. e. 12 – i. sz. 14), Augustus római császár unokája
 Agrippa 1. századi görög csillagász
 Heródes Agrippa, a római Júdea királyai
 Szkeptikus Agrippa 1. századi szkeptikus filozófus 
 Agrippa Castor, 2. századi ókeresztény író
 Agrippa von Nettesheim, 15–16. századi okkult német író, alkimista, csillagász

Jegyzetek

Magyar keresztnevek (A, Á)
Férfikeresztnevek (A, Á)
Paszkál

A Paszkál a héber eredetű latin Paschalis név rövidülése, a jelentése: húsvéti, régen a húsvétkor született gyerekek kapták ezt a nevet. Női változata: Paszkália.


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 11. 
 május 14. 
 május 17. 
 május 27.

Híres Paszkálok
 Pascal Hens német kézilabdázó
 Pascal Wehrlein német autóversenyző
 Pascal Zuberbühler svájci labdarúgó

Jegyzetek

Magyar keresztnevek (P)
Férfikeresztnevek (P)
Héber eredetű magyar férfikeresztnevek
Pelbárt

A Pelbárt férfinév, a latin Privartus név középkori magyar megfelelője, a jelentése: kényszerítés (Litván). 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 27. 
 augusztus 21. 
 szeptember 28.

Híres Pelbártok
 Temesvári Pelbárt skolasztikus író, prédikátor
Rácz István Pelbárt ciszterci atya, Eger (1922–2009)

Jegyzetek

Magyar keresztnevek (P)
Férfikeresztnevek (P)
Latin eredetű magyar férfikeresztnevek
Agmánd

Az Agmánd ismeretlen eredetű és jelentésű régi magyar név.


Gyakorisága
Az 1990-es években szórványosan fordult elő. A 2000-es és a 2010-es években nem szerepel a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Agmánd nem szerepelt a 100 leggyakrabban viselt férfinév között.

Névnapok
 február 6.
 május 28.

Híres Agmándok

Jegyzetek

Agmand
Agmand
Ismeretlen eredetű magyar férfikeresztnevek
Kara (keresztnév)

A Kara török eredetű régi magyar személynév, jelentése: fekete.


Rokon nevek
 Karád: a Kara -d kicsinyítőképzős származéka.
 Karcsa: a Kara névnek, vagy az annak alapjául szolgáló qara szónak a kicsinyítőképzős változata, de lehet a harka, horka méltóságnév alakváltozata is. Más vélemény szerint török eredetű, és a jelentése ölyv vagy vadászsólyom. 
 Karsa: a Karcsa alakváltozata. 
 Gara

Gyakorisága
Az 1990-es években a Kara, Karád, Karcsa és Karsa szórványos név volt, a 2000-es években nem szerepelnek a 100 leggyakoribb férfinév között.

Névnapok
Kara, Karcsa, Karsa
 január 16. 
 május 28. 
Karád
 január 16. 
 május 28. 
 november 8.

Híres Karák, Karádok, Karcsák és Karsák

Egyéb Karák, Karádok, Karcsák és Karsák

Földrajzi névben
 Gutakarcsa, középkori településrész
 Jászkarajenő, község Pest vármegyében, a Ceglédi járásban
 Karcsák falvak összessége Szlovákiában (ma Egyházkarcsa és Királyfiakarcsa) a Dunaszerdahelyi járásban
 Karcsa, falu Borsod-Abaúj-Zemplén vármegyében
 Karcsa folyó
 Tiszakarád, község Borsod-Abaúj-Zemplén vármegyében, a Cigándi járásban

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Ágosta (keresztnév)

Az Ágosta női név az Ágost férfinév női párja, illetve az Auguszta név régi magyar formája.


Rokon nevek 
Auguszta, Augusztina

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Ágosta sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
március 27., március 29., december 18.,

Híres Ágosták

Jegyzetek

Agosta
Agosta
Latin eredetű magyar női keresztnevek
Körosztási polinom

A körosztási polinomok a primitív egységgyökök minimálpolinomjai. Jellegzetességük, hogy minden gyökük primitív egységgyök, éspedig minden gyökük ugyanolyan fokú primitív egységgyök. Fontos szerephez jutnak a geometriai szerkesztések elméletében és a Galois-elméletben.

Az n-edik körosztási polinom

ahol ξ1,…,ξφ(n) az n-edik primitív egységgyökök, tehát olyan n-edik egységgyökök, amelyek nem kisebb fokú egységgyökök és φ(n) az Euler-függvény.
Az első néhány példa:
 
 
 
 
 
 
 
 
 
 
 
 
 

Az n-edik körosztási polinom egész együtthatós, φ(n) fokú,  felett irreducibilis polinom. Továbbá

Az első néhány körosztási polinomot tekintve úgy tűnhet, hogy  együtthatói mindig az {1, −1, 0} halmazból kerülnek ki. Ez azonban nem igaz, mert például -ben a hetedfokú tag együtthatója ; ez a legalacsonyabb fokú ellenpélda.

A  körosztási polinom  feletti felbontási teste a  körosztási test.

Források
Kiss Emil: Bevezetés az algebrába
Laczkovich Miklós: A körosztási polinomokról, Új matematikai mozaik, Typotex, Budapest, 2002, 243-250.

Polinomok
Komplex számok
Kulinyi Zsigmond

Kulinyi Zsigmond (Szentes, 1854. március 29. – Szeged, 1905. június 6.) újságíró, lapszerkesztő.

Életpályája
Kulinyi Bernát ruhakereskedő és Löffler Netti (1827–1864) fia. Középiskolai tanulmányait szülővárosában és Szegeden végezte. Jogi tanulmányokat folytatott a budapesti, majd a bécsi egyetemen, de később az újságírást választotta. 1873 és 1876 között a Szegedi Híradó munkatársa volt. Közben 1874-ben megalapította az Alföldi Iparlapot (Gelléri Mórral együtt). 1878-tól a Szegedi Napló főmunkatársa, majd 1884-től felelős szerkesztője volt. 1891-től a Szegedi Kereskedelmi és Iparkamara titkáraként dolgozott. Közéleti tevékenységéhez tartozik, hogy ő volt a Vidéki Hírlapírók Egyesületének alapítója és elnöke. Számos közgazdasági témájú írást publikált.

Házastársa Löffler Hanna volt, akivel 1882. október 22-én Aradon kötött házasságot.

Fontosabb művei 
 Árvíz után (Szeged, 1880)
 Szeged újabb története (Szeged, 1900)

Jegyzetek

Források

 Magyar életrajzi lexikon I-II. Főszerk. Kenyeres Ágnes. Budapest, Akadémiai Kiadó, 1967-1969.
 Életrajza

Magyar újságírók
Szentesiek
Szegediek
Zsidó származású magyarok
1854-ben született személyek
1905-ben elhunyt személyek